open-index/open-wikipedia-markdown huggingface dataset:
Moelven Idrettslag

**Moelven Idrettslag** (stiftet 25. juni 1918 som **Fotballgruppa Trygg**) er et idrettslag fra byen Moelv i Ringsaker. Idrettslaget har grupper innen fotball, friidrett, ski, turn, håndball og allidrett.

## Historikk
Fotballen i Moelv startet i det små ca. 1905, men var ikke organisert, ei heller et sammensluttet lag. Kampene ble spilt på "Plassen" ved Strandvik (der Mjøskroa ligger i dag). Fotballgruppa Trygg ble stiftet 25. juni 1918. Stiftere var Peder, Ivar og Lars Schonowd, Bernh. Pedersen med flere. Klubben ble tilsluttet Norges Fotballforbund 27. april 1920. I 1921 ble klubbens navn endret til Moelven Idrettslag. 

I 1930-årene hadde idrettslaget et nokså vellykket fotballag som spilte i daværende klasse B. Laget vant tre pokalturneringer: 1930, 1933 og 1935. Laget spilte seg opp i klasse A i 1935. Høsten 1937 begynte Norgesserien hvor laget var med. Laget rykket ned og spilte i 2. divisjon til krigen startet. Det hadde lenge vært ønske om en ny gressbane etter krigen, nå kunne dette  endelig realiseres. Fra Strand Brænderi og Even Glestad ble det kjøpt til sammen ca. 25 mål tomt og dugnadsarbeidet kunne starte. "Æille modølinga" stilte opp. Det sies at en slik dugnadsinnsats har verken før eller siden blitt utrettet av Moelvs befolkning. 

Utover i 50- og 60-åra spilte A-laget i landsdelsserien. Det gikk litt opp og ned, men de hadde en god periode tidlig på 60-tallet hvor de på to år uten tap gikk fra 5. til 3 divisjon. De deltok også i NM-cupen dette året og var ubeseiret i serien. Motstander ble Lisleby fra Oslo, det var stort oppstyr rundt "bondelaget". NRK-Sporten med Arne Scheie var på plass i bussen nedover og gjorde sine intervjuer og stemningen var på topp, men det skulle vise seg at hjemmelaget var noe overlegne og  "Modøla" tapte hele 9-0 og reportasjene fra Søndagssporten uteble.

## Moelven Fotball

## Eksterne lenker
* Moelven IL på n3sport
Master Chief

**Master Chief Petty Officer SPARTAN-117**, oftest omtalt som **Master Chief **eller** Chief**) er hovedpersonen i *[[Halo]]*-spillene.

Master Chief er medlem i SPARTAN II – prosjektet, supersoldater som har fått militærutdanning fra de var små. Spartanene er genmodifiserte for å bli bedre soldater. De blir tildelt et nummer, som i Master Chiefs tilfelle er nummer 117. Numrene er for å understreke at de er våpen ikke soldater. Master Chiefs egentlige navn er John. Hvorfor han kun kalles Master Chief (som er en militærgrad) i Halo-trilogien er uklart. Han er en av de få overlevende spartaner. Master Chief er i Halo 2-spillet, 2,13 meter høy og veier ett halvt tonn med fullt panser.
## Referanser
Crackdown

***Crackdown*** er et tredjepersonsskytespill til Xbox 360. Spillet er laget av Real Time Worlds, og utgitt av Microsoft Game Studios. Spillet ble gitt ut 20. februar 2007 i USA og 22. februar 2007 i Europa.
Spillet ble godt tatt imot, ikke minst fordi det fulgte med en invitasjon til en forhåndsprøving av Halo 3 i en begrenset periode.

## Handling
I Crackdown, er du medlem av "The Agency", som er politistyrken i Pacific City. Du spiller en genetisk forbedret agent som kan gjøre oppdrag som ingen andre i politistyrken kan gjøre. Du har bedre kjøreegenskaper og skyteferdigheter. Du er raskere/spenstigere og du kan løfte tyngre objekter. Alle disse egenskapene forbedres etterhvert som du bruker dem.

Målet i spillet er å styrte de tre gjengene som styrer den kriminelle underverdenen i byen. Dette gjør man ved å ta livet av alle ledere innen de forskjellige gjengene (totalt 21 ledere). Ved å ta ledere i lave nivåer i gjengene svekker du ledere høyere oppe i hierarkiet. Slik jobber man seg oppover til hovedlederen i gjengen er tatt.

**Gjengene**
* Los Muertos
* The Volks 
* The Shai-Gen Corporation

## Referanser

## Eksterne lenker
*
Hallberg-Rassy 352

**Hallberg-Rassy 352** ble bygget av Hallberg-Rassy verftet som en etterfølger til den populære motorseiler Rasmus 35. Båten ble konstruert i tett samarbeide mellom Olle Enderlein og Christoph Rassy i 1978.

## Eksterne lenker
* HR352 på Hallberg-Rassy hjemmesiden
Gondol (kabin, kapsel)

**Gondol** er et begrep som brukes om en ytre, selvstendig konstruksjon utenfor selve hovedskroget i aeronautikk og nautikk. Gondolen kan inneholde fremdriftsmaskineri, drivstoff eller lignende. Et annet begrep som dekker det samme er «nacelle».
  
Andre eksempler på bruk av betegnelsen «gondol»: 
* Kapslene som inneholder jetmotorene og som er plassert på utsiden av flyskrog eller under vingeene etc.
* Kurven som henger under en varmluftsballong og inneholder framdriftsapparatur, navigasjonsutstyr og passasjerer
* Motorkapslene, passasjer- og styrehuskapselen  på utsiden av luftskip. 
* Passasjerkapselen i heiser, taubaner etc.
* Passasjerkapsel i pariserhjul.
* Jernbane, åpen lastevogn med høye sarger eller vippevogn.
Gondol

**Gondol** kan sikte til:
* En tradisjonell venetiansk båttype, se gondol (båttype)
: gondolier, en gondols båtfører
* En kabin eller kapsel i en gondolbane eller en taubane
* En kabin eller kapsel for besetning/passasjerer i et luftskip
* En kurv under en luftballong, se ballong (luftfartøy)
* Et rom, eller en kurv, i en karusell
* Transportplattformen på en hengeferge
* En seksjon av varehyller i en butikk
* Nacelle
* Gondol (kabin, kapsel), en selvstendig konstruksjon utenfor et hovedskrog i aeronautikken eller nautikken og passajerkapsel i heiser, taubaner etc.
Den gyldne middelvei

**Den gyldne middelvei** (dannet på norsk, litt løst, fra latin *aurea mediocritas*, som har uttrykket fra gjengivelser fra det greske verk *[[Den nikomakiske etikk]]* av Aristoteles) er en filosofisk betegnelse eller leveregel, særlig i henhold til Aristoteles, som fremmer et ønske om en middelvei mellom to ekstreme posisjoner eller ytterpunkter. Den gyldne middelvei var det greske idealet for moderasjon og en dyd som står i opposisjon til grådighet og fråtseri. Begrepet ble knyttet til guden Apollon i motsetning til de motsatte dyder som Dionysos sto for, ekstase og kaos.

Litterært finnes den gyldne middelvei som motiv i historien om Ikaros. Faren Daidalos gir Ikaros vinger og oppfordrer ham til å følge den midtre veien mellom sjøsprøyten og varmen fra sola. Ikaros hørte ikke på faren, men fløy oppover mot sola, slik at voksen som holdt vingene hans sammen smeltet.

Hovedsaken som Den gyldne middelvei er i, er at den har mest fordeler, for den tar de gode egenskapene fra tingene som er til venstre og høyre for den; eksempelvis varme og kulde; blir det for varmt, dør alt liv på grunn av varme. Blir det for kaldt, så fryser alt til døde. Men hvis det er en passe temperatur, så går det bra.

## Moderne forståelse av Den gyldne middelvei hos Aristoteles

Moderne filosofer har ofte forkastet Aristoteles lære om den gyldne middelvei med begrunnelse av at den har vært antikvert og lite brukbar i vår tid .

Noen nyere filosofer som Gottlieb og Curzer mener imidlertid at man har forstått «middelvei» (gresk: *mesos*) bokstavelig som «moderasjon», mens det heller skal forstås som «balanse». Det gjør middelveien til noe mer dynamisk og kontekstuelt. Gottliebs tese er at dyden som middelvei (*doctrine of the mean*) har tre aspekter:
#Dyden er i likevekt når den skapes og holdes ved like ved å unngå ytterlighetene og i stedet treffer balansepunktet. 
#Dyden er en middelvei relativ til oss selv, det vil si den kontekstuell i forhold til den etiske aktør.
#Hver dyd er i balanse i forhold til to laster (*vices*), en som overdriver (*excess*) og en som gjør for lite (*deficiency*).

## Referanser
Coulrofobi

**Coulrofobi** er betegnelsen på en irrasjonell og overdrevet frykt for klovner. Den er ikke uvanlig blant barn, men forekommer også blant ungdom og voksne. Lidende skaper en sykelig angst for klovner etter å ha hatt en dårlig opplevelse med en klovn, eller etter å ha sett et vrengebilde av en klovn fremstilt i media, i en film, eller lest om det i en bok. En annen årsak er ofte overdrevne ansiktstrekk og den uhyggelige dal. 

Selv om ikke alle som lider av denne fobien opplever frykten i like stor grad, mener eksperter at så mange som 1 av 7 opplever symptomer som er et utslag av coulrofobi.

## Symptomer
* Pustevansker
* Hjertebank
* Kaldsvetting
* Nervøsitet
* Panikkfølelse

## Se også
*Fobi
*Liste over fobier
*Den uhyggelige dal

## Referanser


## Eksterne lenker
* ihateclowns.com engelsk forum for klovnehatere
Luis Felipe Laverde

**Luis Felipe Laverde Jimenez** (født 6. juli 1979) er en colombiansk landeveissyklist. Hans største meritter er etappeseierne på den 14. etappen i Giro d'Italia 2006 og den 6. etappen i Giro d'Italia 2007.

## Referanser


## Eksterne lenker
*
Bergsbotn

**Bergsbotn** er en fjordarm, ei bygd og en grunnkrets i Senja kommune på Senja i Troms. 

Bygda ligger cirka fem kilometer øst for Skaland, langs nordsiden av fjorden. Skaland var administrasjonssentrum i den tidligere Berg kommune, og der er det blant annet skole og butikk. 

## Geografi og innbyggertall
Bergsbotn grenser i sør til Strømsnes, i vest til Skaland og Steinfjord, i nordvest til Ersfjord, i nordøst til Senjahopen og i øst til Svartfjell.

Bergsbotn utgjør Bergsfjordens innerste del, og går ca 4&nbsp;km i øst-vestlig retning fra fjordbunnen i øst, til den ved Storneset fortsetter i Nordfjorden, som i sin tur går over i selve Bergsfjorden ved Flatneset.

Bergsbotn grunnkrets er med sine 50,76&nbsp;km² forholdsvis stor arealmessig, og innbefatter i tillegg til indre del av Bergsfjorden også noe av innlandet, deriblant de tre *Hestvatnan*.

Innbyggertall:

## Industri og infrastruktur

### Kraftverk
Bergsbotn kraftverk ligger i Bergsbotn, i tilknytning til Store Hestvatn. Kraftverket ble satt i drift i 1985.

### Fylkesvei
Fylkesvei 862 går gjennom bygda. Vestover går veien mot Skaland, hvor den svinger nordover og fortsetter mot Senjahopen og Botnhamn. Sørøstover går veien over fjellet og gjennom Skalandtunnelen til Straumsbotn.

### Nasjonal turistvei
I forbindelse med prosjektet Nasjonale turistveger ble det bygget et utsiktspunkt ovenfor bygda Bergsbotn.

## Kultur og idrett
I Bergsbotn ligger fotballbanen Fossheim, en grusbane som er hjemmebanen til Idrettslaget Foss. Idrettslaget ble startet i 1929, og var det første organiserte friidrettslaget på Senja. Laget drev også med fotball og  skisport.

## Bildetekst

Fil:Bergsbotn seen from lookout point at Moltebærhagen by Norwegian County Road 862.jpg|Bergsbotn sett fra utsiktsplattformen ved Moltebærhagen, langs fylkesvei 862. 
Fil:Bergsbotn kraftverk.jpg|Bergsbotn kraftverk 


## Referanser
Gullruten beste humorprogram

**Beste humorprogram** er en av prisklassene under prisutdelingen Gullruten. Klassen er blitt delt ut siden starten av utdelingen i 1998. Frem til og med 2023-utdelingen har NRK vunnet prisen ved 15 av 26 prisutdelinger mens TVNorge/Warner Bros. Discovery og TV 2 har henholdsvis seks og fire ganger. Programmet *[[Nytt på nytt]]* har vunnet klassen tre ganger mens *[[Åpen post]]*, *[[Torsdag kveld fra Nydalen]]* og *[[Helt perfekt]]* har alle vunnet to ganger.

Klassen har også hatt navnet beste humorprogram / situasjonskomedie (2001), beste humorprogram / satire (2002) og beste humor (2008-2010). Det har også vært beslektede klasser i 2000 under navnet beste situasjonskomedie og såpe (vunnet av *[[Nr. 13]]*) og i 2002 under navnet beste tv-drama / såpe / situasjonskomedie som ble (vunnet av *[[Lekestue (TV-serie 2002)|Lekestue]]*).

## Vinnere
*1998: *[[Åpen post]]* – produsert av og for NRK
*1999: *[[Åpen post]]* – produsert av og for NRK
*2000: *[[Lyckliga gatan (TV-serie)|Lyckliga gatan]]* – produsert av Nordisk Film & TV for TV 2 
*2001: *[[To trøtte typer (TV-serie)|To trøtte typer]]* – produsert av  for NRK
*2002: *[[Borettslaget]]* – produsert av og for NRK
*2003: *[[Hege & Holmen]]* – produsert av og for NRK
*2004: *[[Team Antonsen]]* – produsert av og for NRK
*2005: *[[Nytt på nytt]]* – produsert av og for NRK
*2006: *[[Nytt på nytt]]* – produsert av og for NRK
*2007: *[[Golden Goal (TV-serie)|Golden Goal]]* – produsert av Rubicon TV for TV 2
*2008: *[[Uti vår hage|Uti vår hage 2]]* – produsert av og for NRK
*2009: *[[Nytt på nytt]]* – produsert av og for NRK
*2010: *[[Torsdag kveld fra Nydalen]]* – produsert av Feelgood Scene Film & TV for TV 2
*2011: *[[Torsdag kveld fra Nydalen]]* – produsert av Feelgood Scene Film & TV for TV 2
*2012: *[[Helt perfekt]]* – produsert av Feelgood Scene Film & TV for TVNorge
*2013: *[[Helt perfekt]]* – produsert av Feelgood Scene Film & TV for TVNorge
*2014: *[[Costa del Kongsvik]]* – produsert av Seefood TV for TVNorge
*2015: *[[Karl Johan (TV-program)|Karl Johan]]* – produsert av Norsk fjernsyn for NRK
*2016: *[[Neste sommer (TV-serie)|Neste Sommer]]* – produsert av Feelgood Scene Film & TV for TVNorge
*2017: *[[Vikingane]]* - produsert av Viafilm for NRK
*2018: *[[Stories from Norway]]* - produsert av Concorde TV for Discovery Networks Norway/TVNorge
*2019: *[[Parterapi (NRK-program)|Parterapi]]* - produsert av Seefood TV for NRK
*2020: *[[Vikingane]]* - produsert av Viafilm AS og Sagveien Resort AS for NRK
*2021: *[[Førstegangstjenesten (TV-serie)|Førstegangstjenesten]] – produsert av NRK for NRK
*[[Gullruten 2022|2022]]: *Basic Bitch* – produsert av [[Feelgood Scene Film & TV|Feelgood SFT]] for [[Warner Bros. Discovery]]
*[[Gullruten 2023|2023]]: *Nede* – produsert av [[Monster (selskap)|Monster]] for [[Viaplay Group|Viaplay]]
*[[Gullruten 2024|2024]]: *Kongen befaler* – produsert av [[Nordisk Banijay]] for [[TVNorge]] og [[Warner Bros. Discovery]]
*[[Gullruten 2025|2025]]: *Ikke lov å le på hytta'', produsert av  for VGTV

## Referanser


## Eksterne lenker
* Gullruten sin hjemmeside
Den Gaadefulde

***Den Gaadefulde*** *En Kjærligheds-historie fra Nordland* er forfatteren Knut Hamsuns debutarbeide. Denne lille boken ble utgitt i 1877 av bokhandler Mikael Urdal i Tromsø, og solgte meget beskjedent. Den ble utgitt på nytt av Hamsun-Selskapet i 2004. Den første oversatte utgaven av boken kom på fransk i 2005.

Om denne boka sa han selv, idet han også nevnte noen andre av de tidlige bøkene sine: *«Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»*

## Litteratur
* Even Arntzen: *Innledning til Knut Hamsun: Den Gaadefulde* Hamsun-Selskapet 2004 ISBN 82-91002-18-5  

## Kilder
* Artikkel fra avisen Nordlys – http://www.nordlys.no/kultur/article1390226.ece

## Referanser
Tivoligarden

**Tivoligarden** ble opprettet i 1844 og dens første leder var *N. H. Volkersen* (1820–1893) som også opptrådte på teateret som *Pierrot* fra 1844 til kort før sin død. Gardens viktigste oppgave er å ha parader og konserter i Tivoli i København.

Tivoligarden går parader hver lørdag og søndag klokken 17.20 og 19.20 hele sommersesongen, og hver lørdag klokken 15.00 er der konsert med musikkorpset på plenen. 

De er også i andre land for å representere Danmark. 17. mai 2007 gikk de først i flaggtoget i Bergen. De var invitert av Fjeldets Bataljon i forbindelse med feiringen av buekorpsets 150-årsjubileum.

## Avdelingene

Tivoligarden består av 5 avdelinger av gutter i alderen 9 til 16 år og en pike:
* Musikkorpset 	50 gutter 	
* Tambourkorpset 17 gutter
* Fanevagten 	19 gutter
* Guldkareten 	 7 gutter
* Marine Artilleri 8 gutter
* Prins og prinsesse 1 gutt og 1 pike

## Eksterne lenker
* 
* Tivoligarden, Tivolis side
* Tivoligarden
* «Tivoligarden kommer!» Bergens Tidende
SV Austria Salzburg

**SV Austria Salzburg** er et fotballag i byen Salzburg i Østerrike. Klubben ble etablert i 2005 av supportere av det originale SV Austria Salzburg, etter at det ble omdøpt til Red Bull Salzburg av de nye eierne, som også endret klubbfargene fra det tradisjonelle fiolett og hvitt til rødt og hvitt. Klubben startet på det sjuende nivået i det østerrikske ligasystemet i 2006 og rykket umiddelbart opp fire sesonger på rad til tredje nivå. Per 2019/2020 spiller de i Regionalliga Salzburg (4. nivå).

## Galleri

Fil:Seek10.jpg|Austria-Seekirchen 1b2006
Fil:Unk38.jpg|TSV Unken-Austria2007
Fil:Sdorf01.jpg|Austria-Schleedorf2007


## Referanser

## Eksterne lenker
*
Togepi

**Togepi** (トゲピー *Togepī*, **Togepy** i japanske originalversjoner) er en av de fiktive artene fra mediafranchisen *[[Pokémon]]*.

Togepis navn er en kombinasjon av *toge*, japansk for pigg (referanse til toppen av Togepis hode), og *pii*, lyden en kylling eller en liten fugl lager.

Den er mest kjent for å være den første Pokémonen fra andregenerasjonen til å bli avsørt, selv om Ash så Ho-Oh i den første anime-episoden. Ho-Oh var derimot ikke navngitt.

Togepi utvikler seg til Togetic når den har høy vennskapsverdi. Fra generasjon 4 så kan Togetic også utvilke seg videre til Togekiss ved bruk av en Shiny Stone.

Mellom generasjon 2 og 5 så var Togepi en Normal type. Fra generasjon 6 så ble den nye Pokémon typen Fairy introdusert. Det gjorde at bl.a. Togepi (samt Togetic og Togekiss) fikk sin type endret fra Normal til Fairy (Togetic og Togekiss ble endret fra Normal/Flying til Fairy/Flying).

## Eksterne lenker
*
Fosens Blad

**Fosens Blad** ble etablert i Trondheim i 1918 og kom ut første gang 24. mai samme år. Avisa holdt det gående til 6. mai 1941 da den ble stoppet av de tyske okkupantene.

Drivkraften bak avisa var boktrykker Edvard Chr. Ellewsen. Han ble med ett unntak Fosens Blads eneste redaktør i avisas 23 årige liv til han gikk av i 1936, 81 år gammel. Ellewsen eide også Centraltrykkeriet i Trondheim hvor avisa ble trykt. Fosens Blad var i prinsippet en uavhengig avis selv om redaktør Ellewsen var venstremann. Avisa kom først ut 2 ganger ukentlig, fra 1920 utvidet til 3.

Tanken om en lokalavis for Fosen hadde versert i 25 år. Oppfatningen i distriktet var at de store byavisene mest var opptatt av ting som angikk dem. En rekke filialekspedisjoner ble opprettet for å samle inn nyheter. Dette var handelsmenn, dampskipsekspeditører, poståpnerier og lignende.

Adresseavisen, Dagsposten, Arbeider-Avisen og Nidaros var på dette tidspunkt Trondheims aviser. Av disse var det Nidaros som hadde det beste fotfestet i bygdene utenfor byen. Særlig i Fosens ytre deler savnet folk en avis som i større grad dekket deres behov.

Fosens Blad ble kjent for å trykke fortellinger skrevet av folk ute fra distriktet. Det var mye slektsstoff, sagn og dikt. Føljetonger var det også rikelig med. I ettertid kan man undres på hvorfor ikke sensuren tidlig i krigen stoppet avisa da redaktør Mons Løvset flere ganger høylytt uttrykte sin forakt mot de tyske okkupantene.

Men – med nr. 49, tirsdag 6. mai 1941 var det brått slutt, en ny føljetong hadde nettopp begynt: «Tre mordere kommer inn» av Frank Heller.

Neste avisetablering for Fosen-området kom først i 1964 i Bjugn med lanseringen av Fosna-Folket.

## Redaktører
* Edvard Chr. Ellewsen (1918–1936) 
* Mons Løvset  (1936–1941)

## Eksterne lenker
* Redaktør Ellewsens gravsted, i Slekt og Data Gravminnebasen.
Harry Westrheim

**Harry Arne Berg Westrheim** (1915–2007) var en norsk journalist, kringkastingsarbeider og forfatter som var ansatt i NRK i det meste av sitt yrkesliv.

Westrheim var utdannet lærer, men ble i 1947 ansatt som programsekretær i NRK i Tromsø. Under et mellomspill i Oslo arbeidet Westrheim blant annet med Erik Bye i programserien *Radio 19*. I 1964 ble han distriktssjef for NRK Finnmark og fra 1969 til 1981 var han distriktssjef for NRK Nordland.

Westrheim skrev også flere bøker. Skjønnlitterært var han representert i forskjellige antologier, og han ga også ut ungdomsboken *Timur, salmakerens sønn* i 1975.

Sammen med Lars Berg hadde Harry Westrheim ideen om et eget teater i Nord-Norge. Begynnelsen var Hålogaland Amatørteaterselskap, det som seinere skulle bli Hålogaland Teater med base i Tromsø.

Under den andre verdenskrig tok han del i motstandsarbeidet i de hemmelige tjenestene kalt XU.

## Privatliv
Han var far til Karin Westrheim.

## Referanser
SEPECAT Jaguar

**SEPECAT Jaguar** er et britisk taktisk angrepsfly utviklet i samarbeid for å imøtekomme en samordnet spesifikasjon for et avansert treningsfly/angrepsfly fra 1965. Et konsortium bestående av britiske BAC og franske Breguet Aviation ble dannet i mai 1966 under akronymet "SEPECAT" (*Société Européenne de Production de l'avion d'École de Combat et d'Appui Tactique* som betyr 'Europeisk selskap til produksjon av fly til trening, kamp og taktisk ildstøtte') for utviklingen av flyet, og prototypen fløy første gang i september 1968.

Det var også planlagt en hangarskip-basert variant av SEPECAT Jaguar, kalt *Jaguar M*, til den franske marinen (se Aviation navale). Denne planen ble siden kansellert av politiske årsaker, da man mente flytypen ble for dyr, og man utviklet i stedet Dassault Étendard IV.

Royal Air Force pensjonerte sine siste Jaguar kampfly 30. april 2007. Disse ble erstattet av Eurofighter, et annet inter-europeisk forsvarsprodukt. Frankrike pensjonerte sine i 2005, disse ble erstattet av Dassault Rafale.

I tillegg til Royal Air Force og Armée de l'air er Jaguar i bruk eller har vært i bruk i flyvåpnene til Nigeria, Ecuador, Oman og India. Av disse landene har India det største antallet Jaguar. India skal ikke bytte ut Jaguar-flyet før deres *Medium Combat Aircraft* (MCA), som er ennå kun på ide-stadiet, kommer.

## Egenskaper

## Eksterne lenker
* SEPECAT Jaguar
Grace Cathedral

**Grace Cathedral** er en katedral i San Francisco i California som ligger i bydelen Nob Hill. Katedralen tilhører Den episkopale kirke i USA, og er katedralkirken i bispedømmet som dekker San Francisco Bay Area.

Grace Cathedral ble bygget som erstatning for den tidligere Grace Church, som ble ødelagt i jordskjelvet i 1906. Byggingen startet i 1928, med dekanus J. Wilmer Gresham i føringen. Arkitekt Lewis P. Hobart tegnet katedralen i franskinspirert nygotisk stil, og bygget sto ferdig i 1964. Den var da den tredje største episkopalkirke i USA.

## Eksterne lenker
*
Cathedral of Our Lady of the Angels

**Cathedral of Our Lady of the Angels** er en katolsk katedral i Los Angeles i California. Den tilhører Los Angeles erkebispedømme i Den katolske kirke i USA, og er hovedsete for kardinal Roger Michael Mahony, erkebiskop av Los Angeles.

Cathedral of Our Lady of the Angels erstattet Cathedral of Saint Vibiana, som ble hardt skadet i et jordskjelv i 1994. Det ble estimert at det ville være billigere å bygge en helt ny katedral enn å bygge opp den gamle, og den spanske arkitekten José Rafael Moneo ledet byggingen av den nye katedralen. 

Byggingen begynte i mai 1999, og katedralen sto ferdig våren 2002. Dette var den første byggingen av en katedral i det vestlige USA på 30 år.

## Referanser


## Eksterne lenker
*
8. serierunde i Tippeligaen 2007

**8. serierunde i Tippeligaen 2007** startet fredag 25. mai klokken 19:00 med Start mot Strømsgodset. Runden fortsatte lørdag 26. mai klokken 19:00 med Fredrikstad mot Vålerenga. Runden fortsatte søndag 27. mai klokken 19:00 med Sandefjord mot Rosenborg. Runden avsluttet med fire kamper mandag 28. mai, én kamp klokken 16:00, to kamper 18:00 og én kamp 20:00.

## Kampfakta

 

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Pluton

**Pluton** (fra gresk, «rikdomsgiver») kan referere til:

* Pluton, dødsgud i gresk mytologi, annet aspekt av Hades, Pluto på latin
* Pluton (astronomi), en klasse planeter
* Plutonisme, en teori som går ut på at bergartene er oppstått av glødende masse
* Dypbergart, en type magmatisk bergart

## Se også
* Pluto (andre betydninger)
Dombås Hotell

**Dombås Hotel** er et hotell på Dombås i Dovre kommune i Innlandet.

På grunnen hvor hotellet ligger, ble det drevet skysstasjon siden 1858. I forbindelse med utbyggingen av Dovrebanen ble hotellet skilt ut som egen eiendom fra gården *Søre Dombås*. Hotellets hovedbygning ble bygget i årene 1915-1917 og arkitekt var Arnstein Arneberg, selv om navnet "Domaas Hotell" ble brukt siden 1892. Siden ble hotellet utvidet som en forlengelse av det gamle hotellets bakside med da moderne bygninger og flere sengeplasser. Spisesalen og resepsjonen lå i den gamle hovedbygningen.

Hotellet ble i sin tid kjent som et av de flotteste hotellene i hele Gudbrandsdalen, og i 1927 ble det det første hotellet i dalen som hadde innlagt både varmt og kaldt vann på alle rom.

Lørdag 19. mai 2007 ble det nesten 100-år gamle hotellet tapt i en brann som startet på loftet. Hovedbygget brant ned til grunnen, mens den nye fløyen (nå gamlefløyen) ble stående.

I mars 2014 åpnet hotellet på nytt dørene til et nybygd og moderne hotell. Det nye hotellet ble bygget i oppdalsskifer og tre og ble designet av arkitektfirmaet Madsø Sveen arkitekter, med fokus på miljø, funksjonalitet og lokal tilhørighet. Hotellet ble bygd på grunnen der det gamle hotellet stod.

Frem til brannen var hotellet et Rica hotell. Etter brannen var hotellet et Scandic Partner hotell frem til starten av 2017.

 

## Referanser


## Eksterne lenker
*
Snorlax

**Snorlax**  (カビゴン *Kabigon* i japanske originalversjoner) er en av de fiktive artene fra mediafranchisen *[[Pokémon]]*. Snorlax' navn er en kombinasjon av *snore*, engelsk for snorke, og *lax*, som er en forkortelse av ordet *relax* (slappe av).

Snorlax gjør ikke stort annet enn å spise og sove. At den sover mye kan man også se i videospillene om pokémon: i mange av spillene blir den funnet sovende og blokkerer vegen videre. Da må spilleren vekke den opp ved å spille en melodi for den, enten på fløyte, eller gjennom radio. Snorlax kan spise hva som helst. Til og med gift tåler den. Når den fordøyer maten rører den ikke noe på seg, og da er det trygt å leke på magen dens, noe mange barn også gjør. Den er også en av de største pokemonene på land.

## Eksterne lenker
*
Ham (sjimpanse)

**Ham** (født august 1956?, død 19. januar 1983) var en sjimpanse som er best kjent som første menneskelignende skapning som ble skutt opp i verdensrommet. Navnet er et akronym for laboratoriet som forberedte han for ferden, Holloman Aerospace Medical Center, på Holloman Air Force Base i New Mexico i USA.  

Sjimpansen var fire år da han i desember 1960 ble trent til å gjøre forholdsvis enkle kommandoer som respons på lys- og lydsignaler.

31. januar 1961 ble Ham plassert i en Mercury-kapsel og skutt ut fra Cape Canaveral i Florida. Under ferden opplevde kapselen trykkproblemer, men Hams romdrakt hindret at han fikk skader. Kapselen falt ned i Atlanterhavet og ble plukket opp av et redningsfartøy.

Etter ferden levde Ham i 17 år i Smithsonian National Zoological Park i Washington D.C., før han døde 27 år gammel i 1983.

Hams reserve, **Minnie**, var den eneste hun-sjimpansen som ble trent for Mercury-programmet. Da prosjektet var over, ble hun en del av Luftforsvarets avlsprogram og fødte ni unger. Hun ble også den siste av romfarts-sjimpansene, og døde 41 år gammel 14. mars 1998. Hun er gravlagt ved siden av Ham på New Mexico Museum of Space History i Alamogordo i New Mexico.

## Eksterne lenker
* NASA Beskrivelse av ferd (engelsk)
* Ham the Chimp
* Animal Astronauts
Saint Patrick’s Cathedral

**Saint Patrick's Cathedral** er en nygotisk katolsk katedral på Manhattan i New York. Den er katedralkirken til erkebispedømmet New York. Katedralen ligger til Fifth Avenue, like overfor Rockefeller Center.

Saint Patrick's er tegnet av arkitekt James Renwick, jr.. Grunnstenen ble lagt ned i 1858, i et område som på den tiden ikke var spesielt tett bebygd. Den amerikanske borgerkrigen gjorde at byggingen ble stoppet, men ved krigens slutt i 1865 ble arbeidet gjenopptatt. Katedralen sto ferdig i 1878 og dominerte bybildet i datidens Midtown.

Tårnene på vestfasaden ble lagt til i 1888. I 1901 ble østsiden av katedralen utvidet, med et nytt kapell tegnet av Charles T. Mathews. Kapellet fikk glassmalerier importert fra Chipping Camden i England. I perioden 1927&ndash;1931 ble katedralen renovert.

## Referanser


## Eksterne lenker
*
Piauís flagg

**Piauís flagg** består av en flaggduk med sju grønne og seks gule striper, samt en blå kanton med en hvit stjerne og datoen 13. mars 1823 skrevet på portugisisk. Flagget er i størrelsesforholdet 7:10. 

Flaggets hovedfarger, grønt og gult, er Brasils nasjonalfarger og symboliserer at Piauí hører til det brasilianske sambandet. Kantonen med stjernen representerer delstaten Piauí. Datoen viser til dagen for slaget ved Jenipapo, da Portugal kjempet mot brasilianske uavhengighetstilhengere i delstaten. 

Piauís flagg ble første gang innført i 1922. Det hadde da kun den hvite stjernen i kantonen. Datoen ble påført flagget ved lovendring av 17. november 2005.

Flagget til Piauí er basert på flagget som ble benyttet for Brasils Forente Stater i kort tid i 1889, i forbindelse med at keiserdømmet ble styrtet. Dette var igjen til etter forbilde av USAs flagg. To andre delstater, Goias og Sergipe, har lignende flagg som også er basert på det republikanske flagget fra 1889.

## Kilder
* "Brasil: Uavhengighetskrigen minnes i Piauís delstatsflagg", *Nordisk Flaggkontakt*, nr. 43, 2007, s. 59.
BMW 3/15

**BMW 3/15** var BMWs andre bilmodell, men i noen grad ble navnet dratt med fra den første bilmodellen, BMW Dixi. BMW 3/15 ble satt i produksjon i juli 1929.

Etter første verdenskrig var situasjonen komplisert for BMW, som opprinnelig var produsent av flymotorer. Versaillestraktaten sørget for at flyproduksjon var svært begrenset i Tyskland, og produsentene måtte se seg omkring etter andre alternativer. Dermed begynte BMW med produksjon av motorer for lastebiler og båter, så motorsykler og senere bilproduksjon.

Bilen gikk under navnet *BMW 3/15 PS DA1*, som var hentet fra skatteklassen (3), motoreffekten (15 PS hvor PS er hestekrefter) og DA, som står for *Deutsche Ausführung*, *Tysk utgave*.

## Referanser
KulturHuset

**KulturHuset** er et kulturhus i Tromsø sentrum som ble offisielt åpnet 14. januar 1984. Bygningen er eid av Tromsø kommune og driftes som et kommunalt foretak. Adressen er Erling Bangsunds plass 1.

Bygningen har tre konsertscener: Amfiscenen har kapasitet på 620 sitteplasser inkludert galleriene, og 1200 ståplasser ved konserter hvor setene fjernes. I kjelleren ligger ytterligere to scener: «Lillescenen» har plass til 300 tilhørere. Scenen «Verkstedet» – som tidligere var Hålogaland teaters snekkerverksted, malersal og smie – brukes til mindre konserter. Inngangspartiet og garderoben utgjør et område kalt «Forum», som også brukes til utstillinger og arrangementer. Bygget har også en kafé, «Café Sånn», som har inngang fra Grønnegata.

Hovedscenen benyttes til kino under Tromsø Internasjonale Filmfestival. Kulturhuset var lokale og hovedscene for Hålogaland Teater fra 1984 til de fikk eget bygg sør for Framsenteret i 2005. KulturHuset ligger nær Torgallmenningen.

Ved hovedinngangen fra torget står det en statue av Arthur Arntzen med Oluf på skulderen.

Erik Smith-Meyer er daglig leder for KulturHuset.

## Historie
Etter brannen i Tromsø sentrum i mai 1969 var det behov for nytt konsertlokale etter at Arbeiderforeningens lokaler var nedbrent. Året etter bybrannen bestemte Stortinget at Hålogaland Teater skulle etableres i Tromsø, og det skapte straks behov for tilfredsstillende teaterlokale. Ofte ble Fokus kino eller gymnastikksalen på Sommerlyst skole brukt til kulturarrangementer og hovedsalen der ble omtalt som aula. Tromsø Arbeiderforening stilte gratis tomt til disposisjon. Kommunestyret vedtok i 1976 å bygge et bygg for flere formål. Huset ble ferdig oppført i 1984 og åpnet 14. januar 1984. Byggekostnad var 57,5 millioner kroner. Åpningsforestillingen var en teaterforestilling om Petter Dass, skrevet av Lars Berg.

## Referanser


## Eksterne lenker
* KulturHusets hjemmesider Besøkt 20. desember 2020
* Artikkel om KulturHuset i Arkitekturguide for Nord-Norge og Svalbard. 
* Artikkel av KulturHusets leder i Grus
Designerspirene

***Designerspirene*** er en norsk reality-TV-serie og talentkonkurranse med Vendela Kirsebom Thommessen som gikk på TV3 i 2007. 13 deltakere skulle i denne serien konkurrere om å skape det beste antrekket på begrenset tid. Antrekket ble ukentlig vist på catwalken og bedømt på slutten av programmet. Dommerne bestemte hvem som ble sendt hjem. Dette var norsk versjon av det amerikanske *[[Project Runway]]*. Programmet gikk på mandager.

Vinneren fikk vise sin kolleksjon på Oslo Fashion Week, en tur til Olympus Fashion Week i New York, en motereportasje i ELLE-magazine, syutstyr for 40 000 kr, og 150&nbsp;000 kr i kontanter. Daniel Sørensen fra Drammen gikk av med seieren. De andre finalistene var Tina Haagensen (39) og Iselin Engan (28).

Programmet ble i snitt sett av 83 000, finalen av 111 000.

## Format
*Designerspirene* ble ledet av supermodell Vendela Kirsebom Thommessen. Dommerpanelet besto av Vendela Kirsebom Thommessen, motedesigner Peter Løchstøer og Petra Middelthon fashion director i det norske ELLE-magazine. Hver uke var det en ny gjestedommer. William Jensen, Norges første designer, var deltagernes mentor.

## Deltagere
*Daniel Sørensen, 30
*Isa Eren, 30
*Kristin Wiola Ødegård, 36
*Kjersti Vatle Toresen, 27
*Marianne Haaning Groos, 23
*Stian Tjernsmo, 25
*Tina Haagensen, 39
*Chamoun Topal, 22
*Iselin Engan, 28
*Pål André Numme, 34
*Johanna Angell-Petersen, 27
*Ivelina Dagsvold, 31
*Kari Ulland, 28

## Elimineringstabell

*Grønn bakgrunnsfarge og VINNER betyr at designeren vant den konkurransen.
*Rød bakgrunnsfarge og UTE betyr at designeren tapte og var ute av konkurransen.

## Episodeoversikt

## Referanser
Pluralsamfunn

**Pluralsamfunn** er en samfunnsvitenskaplig term brukt av John Sydenham Furnivall for å beskrive hvordan koloniserte samfunn i Asia og Karibien var organiserte. Furnival tenkte seg disse samfunnene som å bestå av ulike deler uten den samme grad av felles vilje som de europeiske nasjonalstatene innehadde. Dette fikk konsekvenser for hvordan Furnivall mente at disse samfunnene kom til å gå i oppløsning hvis kolonimakten falt bort.
John Sydenham Furnivall

**John Sydenham Furnivall** (1878&ndash;1960) var en britisk embetsmann i Burma.

## Liv og virke
Han studerte naturvitenskap ved Trinity Hall ved University of Cambridge. I 1901 gikk han inn i embetsverket i India. Fra 1902 virket han i Burma helt fram til han gikk av med pensjon i 1923. Han var gift med Margaret Ma Nyunt (1902–1920) og hadde to døtre.

I løpet av sin tid utenlands var Furnivall en aktiv amatørforsker og ble etter han vendte tilbake til Storbritannia foreleser i burmesiske språk ved Universitetet i Cambridge (1936–1941). I 1940, sammen med C.W. Dunn, utga Furnivall en burmesisk-engelsk ordbok.

I etterkant har hans politiske tenkning rundt pluralsamfunn fått fornyet oppmerksomhet. På 1800-tallet begynte forberedelsen på frigjøringen av bosetninger i koloniland til nasjonal uavhengighet, og sekvensen var å opprette formålstjenlige institusjoner for frihandel. Hensikten var basert på troen at økonomisk utvikling, velferd og demokrati, således sann og reelt selvstyre, ville følge. Furnivall argumenterte at i motsetningen til nevnte sekvens, måtte den begynne med selvstyre som førte til sosial velferd som igjen førte til utvikling. Furnivalls argument begynte med en modell bestående av dysfunksjonelle pluralsamfunn som ofte var resultatet av vestlig kolonistyre i den tredje verden. Han argumenterte for at økonomisk utvikling var avhengig av tidligere utvikling av velferd; og at kun folk som hadde oppnådd selvstyre kunne utvikle deres egne kriterier for velferd og således var i stand til å utvikle seg økonomisk.

## Bibliografi (utvalg)
Utgitte bøker av J.S. Furnivall er blant annet:

* *An Introduction to the Political Economy of Burma* (1931)
* *An introduction to the history of Netherlands India, 1602-1836* (1933)
* *Wealth in Burma* (1937); 
* *Netherlands India : a study of plural economy* (1939)
* *Progress and welfare in Southeast Asia: a comparison of colonial policy and practice* (1941)
* *Problems of education in Southeast Asia* (1942)
* *Educational Progress in South East Asia* (1943)
* *The tropical Far East* (1945)
* *Experiment in Independence* (1947); 
* *Colonial Policy and Practice: A Comparative Study of Burma and Netherlands India* (1948)
* *The Government of Modern Burma* (1958)
* *An introduction to the political economy of Burma* (1957), 3. utg.
* *The Government of Modern Burma* (1960), 2. utg.

For en vurdering av Furnivalls innflytelse på studiene av Burma, se R. H. Taylor, *An undeveloped state: the study of modern Burma's politics* (1983).

## Referanser


## Litteratur
* Neale, Walter C. & Schaniel, Willian C. (2002): «John Sydenham Furnivall: An unknown institutionalist» i: *36 Journal of Economic Issues* 201

## Eksterne lenker
* JS Furnivalls biografi
Radfjorden

**Radfjorden** er en fjord i Hordaland. Fjorden går på østsiden av Holsnøy i Meland kommune og vestsiden av Radøy.

Fjorden strekker seg i nordvest-sørøst retning og er med sine vel 210 meter dybde en god plass for reketråling. Fjorden er rik på fisk, fra Tjuvholmen i sør, til Bongnestraumen i nord. Det blir også tatt rikelig med kreps og krabbe i fjorden av lokale fritidsfiskere.

I Radfjorden er det tre større oppdrettsanlegg: Stolane, Sæbøholmane og Gjeltskjerneset i sør. Ved oppdrettsanlegga er det gode fiskeforhold for stor sei, som lokale fiskere nytter som agn i krabbeteinene.

De gamle kaiene i fjorden er på Holsnøysida: Revsgard kai, Gaustad og Furuskjegget kai. På Radøysida finn en Sæbøkaien og Vetåskaien. Disse kaiene er kommunale og tilgjengelig for offentlig bruk. Kaiane er i dag preget av forfall og flere bygder har tatt initiativ til å bevare denne delen av kystkulturen gjennom gjenoppbygging og restaurering.

## Referanser
Vertavokvartetten

**Vertavokvartetten** er en norsk strykekvartett, grunnlagt i 1984. Kvartetten har spilt i konserthus og på festivaler i Europa, Australia, New Zealand, Japan og USA. Kvartetten har mottatt en rekke priser, spilt inn 6 soloalbum og deltatt på mer enn 50 album sammen med andre artister. Blant artistene de har samarbeidet med er a-ha, Anne Grete Preus, Hot Club de Norvége, Jon Larsen, Maj Britt Andersen, Knut Værnes, Krøyt og trekkspilleren Per Arne Glorvigen.

## Medlemmer
*Øyvor Volle – fiolin 
*Annabelle Meare – fiolin
*Berit Cardas – bratsj
*Bjørg Lewis – cello

## Priser og utmerkelser
* 1.-prisen, publikumsprisen, en enstemmig kritikerpris og radiolytternes pris ved 2nd Melbourne International Chamber Music Competition 1995 
* Musikkritikerprisen for 1995/1996
* Spellemannprisen 1996 i klassen kammermusikk for albumet *Carl Nielsen: strykekvartetter op. 5 og 13*
* 1.-prisen i den nordiske kammermusikkonkurransen i København i 1996
* Gammleng-prisen for 2000 i klassen klassisk
* Nordea-prisen for 2003
* Griegprisen for 2005

## Diskografi
* *Carl Nielsen: strykekvartetter Op 5 & 13* (Simax Classics, 1995)
* *Robert Schumann: strykekvartetter No 2 & 3* (Simax Classics, 1997)
* *Johannes Brahms: strykekvartetter Op 51 No 1 & 2* (Simax Classics, 1998)
* *Grieg & Debussy: strykekvartetter* (Simax Classics, 2000)
* *Béla Bartók: strykekvartetter 1-6* (Simax Classics, 2001)
* *Les Vendredis* (Simax Classics, 2004)

## Kilder
* «Tyve år med Vertavokvartetten», mic.no 22. oktober 2004
* «Vertavo: – Umulig utfordring ingen hindring», ballade.no 28.oktober 2001
* «Vertavo vant Grieg-prisen 2005», ballade.no  17. juni 2005

## Eksterne lenker
* 
*
Vest-Australias flagg

**Vest-Australias flagg** er laget etter mønster av en britisk *[[blue ensign]]* der delstaten Vest-Australia er representert ved merket i flaggets frie ende: en svart svane på en gul skive. Flagget er i størrelsesforholdet 1:2.

Vest-Australias flagg fra omkring 1870, det vi si fra da området var en britisk koloni og kjent som Swan River Settlement. I 1953 ble flagget offisielt vedtatt av delstaten og utseendet ble endret slik at svanen vender hodet mot flaggstangen. Tidligere vendte den hodet mot flaggets frie ende. Flagget ble igjen gjenstand for spesifikasjoner i lov av 24. august 2006.

Den svarte svanen, som har vært offisielt delstatssymbol siden 1973, finnes også i Vest-Australias våpenskjold. Den er da vist på sølv bakgrunn og med blå bølger under. Den svarte svanen, Cygnus atratus, finnes bare i Australia.

## Kilder
*"Vest-Australia: Flaggselskap trår til", *Nordisk Flaggkontakt*, nr. 43, 2006, s. 54-55.

## Eksterne lenker
* State Flag Act 2006, No. 22 of 2006
* The Flag of Western Australia, Government of Western Australia fra Department of the Premier and Cabinet
Korketrekkeren (andre betydninger)

**Korketrekkeren** kan vise til:

*Korketrekker, redskap
*Korketrekkeren, akebakke i Oslo
*Korketrekkeren i Langangen, veianlegg i Telemark
*Korketrekkeren i Modum, veianlegg i Buskerud
Time Team

***Time Team*** er en britisk dokumentarserie om arkeologi som gikk på Channel 4 fra 1994 til 2014. De fleste utgravningene i serien er foretatt i Storbritannia, og går over tre dager, men det er også laget noen spesialepisoder med lengre utgravninger og prosjekter i andre land. Programmet presenteres av skuespilleren Tony Robinson.

Serien viser en gruppe arkeologer, vanligvis ledet av Mick Aston eller Francis Pryor, som samles på stedet hvor de skal filme episoden, diskuterer fremgangsmåten og utfører utgravning og andre undersøkelser. Stedet er i mange tilfeller foreslått av en seer med lokalkunnskap, eller det er et sted som har blitt gravet ut tidligere hvor nye metoder kan avsløre mer av stedets historie. Så mye som mulig blir kartlagt i løpet av tre dager, og det legges ofte opp til at lokale arkeologer kan fortsette arbeidet.

Serien ble avsluttet i 2013. I tillegg ble en spesialepisode sendt i 2014. I 2022 gjenoppstod serien på YouTube.

En en amerikansk versjon, *Time Team America,* ble sendt PBS fra 2009.

## Deltagere
Deltagerne varierer fra episode til episode, avhengig av hva slags funnsted som skal undersøkes og hvem som er tilgjengelige. 

Blant de som hyppigst deltar i teamet er:

* Mick Aston, arkeolog
* Francis Pryor, arkeolog
* Carenza Lewis, arkeolog (til 2005)
* Phil Harding, arkeolog
* Stewart Ainsworth, landskapsgransker
* John Gater, arkeologisk geofysiker
* Henry Chapman, landmåler
* Victor Ambrus, illustratør
* Robin Bush, historiker (til 2002)
* Helen Geake, arkeolog (siden 2006)
* Mich Worthington, arkeolog og dendrokronolog

Eksperter innen spesielle disipliner blir ofte invitert, blant annet Margaret Cox som undersøker menneskelige levninger, mosaikkeksperten David S. Neal og andre. Mange lokale historikere og arkeologer deltar også med sin lokalkunnskap. 

Det er også en gruppe yngre arkeologer som har deltatt regelmessig, blant annet Katie Hirst, Jenni Butterworth, Brigid Gallagher, Matt Williams, Rakshe Dave og Alice Roberts. 

## Referanser


## Eksterne lenker
*
Tor Røed

**Tor Røed** (født 1956) er en norsk journalist som har vært ansatt i NRK siden 1983. Her har han vært distriktsredaktør og programredaktør.

Røed er født og oppvokst i Årdal i Sogn og Fjordane. Han er utdannet cand.mag. ved Høgskolen i Volda med historie, samfunnsfag og media som fag.

Han ble ansatt som journalist i NRK 1983. Han var først ett år ved distriktskontoret i NRK Sogn og Fjordane i Førde før han fikk fast jobb ved NRK Sør-Trøndelag. I 1987 begynte han som reporter *[[Dagsnytt]]* i Oslo, men i 1989 kom han igjen til tilbake til NRK Sør-Trøndelag. I 1990 ble han reporter i nyhetsprogrammet ''Her og Nå'' på Tyholt, og siden redaksjonssjef i samme program i fem år, før han igjen gikk tilbake til distriktskontoret som redaksjonssjef og siden distriktsredaktør fra 1999. Han har siden 2009 hatt stilling som programredaktør.

## Referanser
Lars Tormod Jenset

**Lars Tormod Jenset** (født 17. januar 1978 i Midsund i Møre og Romsdal) er en norsk jazzbassist. Etter å ha gått på Molde videregående skole og Viken Folkehøgskole, tok han musikk mellomfag på Universitetet i Oslo før han i år 2000 startet sin femårige dimplomutdannelse ved Rytmisk Musikkonservatorium i København.  Fra 2014 har han vært bosatt på Bjørkelangen (tettsted) og virket som musiker. For tiden er Jenset mest aktiv med bandene Espen Eriksen Trio (Espen Eriksen og Andreas Bye) og Hot N Spicy (Svein Erik Martinsen og Bjarke Falgren). Han medvirker også i Andreas Haddeland Trio, Welo /Welo-kvartett og spiller med en lang rekke artister både nasjonalt og internasjonalt. 

## Diskografi
* *Journey* – Hot 'n Spicy (2002)
* *Beautiful Monster * – Rodent, Niels Løkkegaard – Niels Løkkegaard (2004)
* *Herbert* – Rodent, A Pillow's Tale – Pillow (2006)
* *Light Airborne* – Niels Løkkegaard (2007)
* *Strada Anfosa* – Erling Kroner New Music Orchestra (2008)
* *Female Intuition*  – Hot N Spicy (2009)
* *You Had Me At Goodbye* – Espen Eriksen Trio (2010)
* *What Took You So Long* – Espen Eriksen Trio (2012)
*

## Referanser


## Eksterne lenker
* Lars Tormod Jensets hjemmeside
* Espen Eriksen Trio
Valen-koret

**Valen-koret** var et norsk blandet kor med tilholdssted i Sandefjord. Koret ble etablert i 1964 etter initiativ fra Sverre Valen, og bestod frem til vinteren 2017 da det ble oppløst grunnet manglende rekruttering og et større generasjonsskifte. 

Koret bestod gjennom årene av rundt 50 medlemmer fra hele Vestfold. Valen var selv dirigent for koret frem til 1995. Korets neste dirigent var Jan Helge Trøen, som i 1999 ble etterfulgt av Bård Bonsaksen. Høsten 2015 ble Guy Poupart dirigent; han var korets musikalske leder frem til nedleggelsen i 2017.  

Korets repertoar bestod hovedsakelig av klassiske korverk, og koret sto for flere større framføringer sammen med anerkjente solister og orkestre.  

De deltok flere ganger ved Vestfold Festspillene, ved Olavsfestdagene i Trondheim og Kirkefestspillene i Kristiansand, og hadde en lang tradisjon med julekonserter i kirker i hele Vestfold. Koret deltok også under utdelingen av Nobels Fredspris i 1989, som ble tildelt Dalai Lama. 

I 1973 vant koret NRKs konkurranse for blandede kor. Valen-koret ga ut flere album og vant Spellemannprisen 1974 i klassen klassisk musikk/samtidsmusikk for sitt album *Fjell-Noreg*. To ganger representerte koret Norge i BBCs kor-konkurranse *Let the Peoples Sing*.

## Diskografi

* *Salmer og sanger vi er glade i* (EMI, 1971) 7E 261-39012
* *Fjell-Noreg* (EMI, 1974) 7E 061-39049
* *Salmer og sanger vi er glade i 2* (EMI, 1974) 7E 062-39065
* *Jul* (EMI, 1976) 8C 064-37331
* *Skandinaviske Folkesanger* (EMI, 1978) 8C 062-37363
* *Salmer og sanger vi er glade i 3* (EMI, 1981)
* *Musikalske perler* (EMI, 1981) 8C 062-37435
* *Som når et barn kommer hjem - Salmer og sanger vi er glade i 4* (EMI, 1983) 8C 062-1374541
* *Ave Maris Stella* (Bergen Digital, 1988) 

## Referanser


## Eksterne lenker
* Korets hjemmeside (arkivert kopi). Besøkt 17. februar 2021.
De internasjonale øylekene 2003

**De internasjonale øylekene 2003** (**De 10. internasjonale øylekene**) ble avholdt på Guernsey i perioden 28. juni til 4. juli 2003. Arrangør av øylekene er International Island Games Association.

## Medaljefordeling

## Idretter

* Badminton – resultater
* Basketball – resultater
* Bordtennis – resultater
* Brettseiling – resultater

* Bueskyting – resultater
* Fotball – resultater
* Friidrett – resultater
* Golf – resultater

* Seiling – resultater
* Skyting – resultater
* Svømming – resultater
* Sykling – resultater

* Tennis – resultater
* Triatlon – resultater
* Turn – resultater
* Volleyball – resultater

## Eksterne lenker
* NatWest Island Games X - Guernsey 2003 hos iiga.org
Charlie’s Angels

:*For nyinnspillingen, se [[Charlie’s Angels (TV-serie, 2011)]]. For filmen fra 2001, se [[Charlie's Angels (film)]]*

***Charlie's Angels*** er en amerikansk kriminalserie som gikk på ABC fra 1976 til 1981. Serien handlet om de tre kvinner: Sabrina, Jill og Kelly som var tilknyttet et særegent detektivbyrå i Los Angeles ledet av den mystiske Charles Townsend, som de aldri hørte annet en stemmen på. De tre kvinnene ble spilt av Kate Jackson, Farrah Fawcett-Majors og Jaclyn Smith, mens rollen som Charlie Townsend ble spilt av John Forsythe. I tillegg hadde David Doyle rollen som Charles assistent. Serien ble skapt av Ivan Goff og Ben Roberts, mena Aaron Spelling var produsent.

Deler av serien ble sendt i NRKs Detektimen i 1977.

## Referanser


## Eksterne lenker
*